2 IMVO ZABANTSUNDU (NATIVE OPINION).

[September 5, 1889.

BANTSUNDU!

Bantsundu! Bantsundu!

N

ALI iculo lika “ Folokoco ” lingelilo Elamaqaba Umqolo we

Namba, kodwa elika Folokoco yedwa.

Lilo eli:—

Kuko Venkile apa e King, Kekalok’ impahla yayo Ikup’ ezezinye everything, Kumbulani Ivenkile leyo.

Umniniyo utiywe ngamakosikazi Ngapandle komteketiso Ngo Folokoco,—Manenekazi Yizani ninqwenise iliso.

Zityal’ ezetu zaba Tshakazi, Nokwenyani zihleli zodwa,— Amanene, namanenekazi S’thrue, inteng' yetu yodwa.

Zibhatyi, zihempe, neminqwazi, Nebhulukwe zezisikiweyo,— Zonk’ impahla zamaledikazi : Ngenene zezifanelekileyo.

Siti kwaba batenga kade Ninga dinwa sihlobo zetu Kude kube ngu napakade Nitenga kweya kowetu.

Ningayilibali indawo ekuyo Inkumba ka FOLOKOCO ngezantsi kwe

Scotch Church,

Kingwilliamstown,

Apo niya kumbona kona u Mr.

FOLOKOCO ngokwake (saluf).

B. G. LENNON & CO.,

Abatengisi bamayeza nabenz bawo

E MONTI.

B

ONA bawatenga pesheya kwabo amayeza.

Benza amayeza ama Bhulu nemiciza

yama Xosa. Bawubongoza umzi ukuke uqwa.  
lasele kulawo alandelayo, abhalwe nge nteto  
yesi Xosa.

*Oka LENNON*

*Umciza Wokohlokohlo*

*Eka LENNON*

*Incindi Yamazinyo.*

*Oka LENNON r .*

*Umciza we Stepu (wesifo sentsana).*

*Oka LENNON*

*Umciza wamehlo.*

*Aka LENNON*

*Amafuta ezilonda.*

*Ezika LENNON*

*Ingqatana zomtshekisane.*

*Oka LENNON*

*Umciza woxaxazo.*

*Oka LENNON ’ '*

*Umciza'wepalo.*

*Oka LENNON*

*Umciza wengozi.*

*Oka LENNON*

*Umciza wecesina.*

UMTENGISI

*E. BLANCK, Cegmani, Transkei.*

Amayeza ka Cook Abantsundu.

UMZI ontsundu ucelelwa ukuba ukangelise lamayeza abalulekileyo.

COOK

COOK

COOK

COOK

COOK

COOK

Elika

Iyeza Lesisu Nokuxaxazo.

1/6 ibotile.

Elika

Iyeza Lokukohlela  
(Lingamafuta).

1/6 ibotile.

Amafuta Ezilonda Nokwekwe  
9d. ibotile.

Elika

Iyeza Lepalo.  
1/6 ibotile.  
Ezika’  
Ipils.

1/ ngebokisana.

Eka

Incindi Yezinyo.

6d. ngebotile.

Oka

COOK Umciza Westepu Sabantwana.

6d ngebotile.

Oka

OOK Umgutyana Wamehlo.  
6d ngesiqunyana.

Oka

COOK Umciza we Cesine. 1/6.

Niqondise ukuba igama ngu

G E. COOK, Chemist,

E QONCE.

kuba ngawenkohliso angenalo igama lake,

Iliso, Iliso, Mz’ontsundu !

NDILAHLEKELWE ngamahashe am amabini, sinkabi zombini,—ngomhla wa 20 ku August, 1889. Elinye limtuqwa- ntloiya, line skeyi emva kwendlebe yase kohlo, linesiva esifubeni ngase mkonweni wase kunene, linenqina elimhlope kumlenze wangasemva wase kohlo engeitsini. Elinye libomvu line skeyi emva kwendlebe yase kohlo, nenkonjane kwakulo ndlebe, icandiwe indlebe yase kunene, ibunzi lifuna ukuba ralara, uboya kumanqina omane bude, linamacokwana esinqeni. Obonayo wovuzwa kakuhle, makabhalele kn

KALA TSHANGANA,  
Nduku,

P. O., Engcobo, Tembuland.

August 28,1889. 3itl99

BONISANI !

N

DIFUN A umyeni wam u Samkeli  
Zangxiki. Wapuma nyakenye ento.

longweni e Kapa. Abahlobo bam abakona  
mabandibuzisele nakwezinye indawo nase  
Dayimani. Ondazisileyo ndomhlaula. Ndim  
Sarah Zangxiki.

Engcobo, 6 July, 1889. 3itl99

ILISO lomzi

(Isebe lase Queenstown.)

L

ENTLANGANISO iya kudibana e Ko.

mani ngolwesi-Hlanu. 27 September,

1889. ngo 7 o’clock ngokuhlwa. Okunye no  
Mr. Tengo.Jabavu wobako kuyo.

R. T. NUKUNA. Secretary.

Queenstown, September 2, 1889. 3it199

WANTED,

THREE NATIVE TEACHERS (either Male and Female) for St. Michael’s,

Herschel. For particulars apply to the Rev.

J. Pattison, Herschel. 3itl99

IZAZISO NGE “MVO.”

Umzi wakowetu mawuyi qondisise kakuhle indlela yokuhlaulela ‘IMVO ZABANTSUNDU” ukuba intlaulo

Erolelwa Ikwata, xa ifike kwange nyanga yokuqala 3s.

Erolelwa Ikwata, iflke

emva kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intlaulo itunyelwa nge Money Order efunyanwa kwi Post Offices.

KUBALESI BE ‘MVO'

U

MHLELI ucela Abalesi be MVO  
ukuba bamtumelo Indaba zentlobo zonke ngento ezibonakalayo  
kwezo ndawo bakuzo. Ukolwa zingxelo ezimfutshane ezitsolileyo.

Iveki.

Inani lezikumba ezifikayo ezitawuni zivela kwivenkile zangapandle, lixela izigigaba ezenziwa kukubalela.

Ngenxa yokubalela i transport ayihambiseke pakati kwe Koloni nelilunge Emtata.

Kuvakala ukuba liyapitizela kwelama Debele ka Mzilikazi. Amabuto agxota abelungu. Mbangi kukuba knhlwayelwe inteto yokuba u Mr. Rhodes M.L.A., no Mr. Rudd, ababenikwe yikumkani ilungelo lokumba igolide, beza nomkosi ozakuwahluta ilizwe Amadebele. Ubunyaniso bezindaba bubuye bapikiswa.

Amawaka alikulu elinamashumi matatu abasebenzi base Zibukweni lenqanawa e London, bawukalele umsebenzi, bati imali mayinyuswe ibe yi 6d. nge yule, ubupantsi ibe yi 2s. ngemini.

Ngo.Mgqibelo ongapaya umsebenzi wakwa loliwe e Kapa, u Peek, ufunyenwe ebelinga ukubulala umhlolokazi ongu Susan Pedly, abemshweshile, waselezinqamla umqala wafa. Kuko itemba ukuba iyakupila intokazi leyo. Ikwa luselo.

Kute kwizibuko lenqanawa lase Natal ngomoya omkulu wolwesi-Ne Iweveki egqitileyo, kwatshona umkombe ongu *Nary Emily* ngobusuku, kwakunye nabantu ababekuwo.

Kuko inteto yokuba uzakwaka i ofisi ezintsha u Rulumeni e Cumakala.

Ekubeni ibiteta e Rafu Ijaji izolo, iyakuteta e Bhayi ngo-Mgqibelo 7 September, ze ngolwesi-Ne lweveki ezayo 12 September ibese Somerset East.

Kwibandla le Palamente lapesheya, u Baron de Worms, ipakati elilisekela leli. patiswe Ikoloni zombuso, linike ingxelo ngo-Mvulo ongapaya ukuba ulaulo lwe Nkosazana luvumele u Mr. Rhodes, M.L.A., neqela lake ukubo basebenze ihambale kwela Madebele, kodwa abasakuba namandla okulaula imicimbi yabantsundu, eyakupatwa ngu Rulumeni njengokuba bekunjalo kakade.

Ngokwesaziso sika Bishop wase Rini zonke ityalike elipantsi kokongamela kwake zibe zimelwe kukhungela imvula nge-Sabata egqitileyo.

U Mr. Richard Solomon, M.A., obeke emele i Qonce e Palamente usate gxada e Ngilani. Uhambe ngomkombe oyi *Athe nian.*

Kwisiqingata sase Dikeni litotyiwe ixabiso lemihlaba yabantsundu nonyaka libhunga lesiqingata. Eminye kutiwa iyi £3 10/, eminye £6 10/, epezulu £15. Lento yenzelwa ukuba bangabinakubalwa abantsundu eluvotweni. Kanti ke kubekungazanywayo ukuba ingene impi noko.

U Mr. A. C. Wylde imantyi yase Bhayi, iyakupuma edinisweni lakwa Rulumeni ekupeleni kwalenyanga ngenxa yobadala; ngokunjalo uyakupuma no Mr. Van der Reit wase Simon’s Town ; u Mr. John Hudson imantyi yase Oudtshoorn, ibhubhe nge Salata engapaya. Kuzakumiswa ima-ntyi ezintsha ke endaweni yezi

Sinosizi ukuva ukuba u Rev. J. Read, omnci wenzakaliswe ludonga Iwesitali ebe. s'siwa Empofu.

Kweli lingapantsi asiuto yaka yabonwa imvula.

Umongamkli webandla lase Wesile u Rev. J. Smith Spencer nbese Rura, Horton, nge-Sabata engapaya kwakunye no Rev. Edwin Gedye. Bangenise intlanganiso zika Rona kuleyo ramente ka Rev. Boyce Mama, iminikelo yafika kwi £30.

Abahlobo betu bayakuba basincede kunene ukuba basitumele intwana ezingama tyala abo kwi Mvo ngo September lo.

Ngolwesi-Bini owegqitileyo umatiloshe wenqanawa eyi *Leiyzij* uwe pezu kwe deki ebese masini e Bhayi, imbambo zigobele emipungeni, Wafa kwayoko.

E BHAYI ivenkile ka Mr. O’Connor yecuba itshe ngobusuku bolwesi-Ne lwegqitileyo.

Abesutu abebenyuswe yi nkosana u Mama ukuya kusebenza e Johannesburg bebetenjiswe 25/, umvuzo nokudla ngeveki, bafumene knsitiwa bayakunikwa 15/. Ute ke u Mama uyagoduka nabo, yati iyambamba i Komponi. Belisayakutetwa.

IGQUGULa elipete isiqingata sase Humansdorp, lazisa ukuba nmcancato wase Assegai Bush awusafanele kuhanjwa ngobuxekexwa bawo.

E Aliwal North kufunwa amakulu amane enqwelo ukulayishela e Johannes­burg.

Limaxongo kumahlulo wase Zoutpansberg e Transvaal, pakati kwama Bhulu nama Awuwa ka Mahodo. Incwadi abeyitnmele u General Joubert kulonkosi uyibuyise no. bhityo lwenkabi. Imikosi yama Bhulu seyikona.

E Kokstad bake bayifumana imvula ekuzeni kufa kweveki egqitileyo.

Amanene atile amhlope ase Qonce acinga ukuzimanya abe yimbumba eya kurweba ngokutenga ifama kweli lase Maxoseni nase Mbo. Pakati kwawo kukwako no Mr. W. J. Warren, M.L.A., Messrs. Malcomess, Chris­tian, Gray, Landrey, R. W. Rose-Innes, namanye. Besisacinga ukuba lonto ibingaluncedo kumavumbana anuk’ indlela angamawetu.

Nge Sabata e Johannesburg kufunyenwe izidumbu Zama Xhosa amabini nesomlungu; omnye umlungu ufunyenwe seleqauka eze.

Imihlaba yamadoda amatatu ase Cenyu, Stutterheim, aza kuyihluta u Rulumeni, yaziswe kwelanamhla.

Ngolwesi-Hlanu olu yi Timiti nomvumo wase Sauerville, Fortf Peddie.

Itimiti nengoma ebeyenziwe yi C. C. eyi “Frontier,” e Temperance Hall e Qonce ipetwe ngu Mr. Paul Xiniwe, yayipilile babeko kanjako abantu.

Amatyala okwaba amalungelo okutengisa utywala esisitili ebehleli nge 4 September e Qonce. Amalungu ingo Mr W. B. Chal­mers, Umantyi no Messrs. Fox Mayor), Mr. Robt. Warren, no Mr. Harty. Eyase Zipunzana imelwe ngu Mr. Harty yedwa ayema. Kutote o Revs. W. W. Rider, T. Roper, no Mr. W Cebani Mtoba, ukuyichasa, waqetulwa u Kath umniniyo. Sivuyana mawetu. Ezinye ezimbini etawuni apa ziqetulwa ngokunjalo. Huntshu Satana !

Imvo Zabantsundu

NGOLWESI-NE, SEPT. 5, 1889.

Ukuhlaziywa kwa Bavoti.

K

UZA kuhlaziywa incwadi  
yaba Voti ngesi siqingata

sokugqibela salonyaka. Kuyanqweneleka ke ukuba umzi uzilungisele oko. Indoda kulombuso  
sipantsi kwawo yaziwa ngokuba  
libonakale igama layo emqulwini  
wabavoti. Unga umzi wakowetu  
unganda ekuyiqondeni lenyaniso  
inkulu kunene. Intshukumo ebako  
ngexesha levoti, yona yodwa ibifa  
nele ukuba sifundo kumzi ontsundu  
ukuba lento ivoti mayibe yinto  
oko bade bazikataze ngayo abamhlope. Kukade kushunyayelwa  
kule mihlati ukuba levoti nguyena  
Rulumeni. Imiswe yiyo i Palamente evenza imiteto yeli lizwe, lo  
Palamente yona imisa u Rulumeni,  
eti imtyumbe kwelona qela, kumaqela akoyo e Palamente, lingaba  
liyatenjwa ngamadoda atunyelwa  
e Palamente. Yona i Palamente  
imiswe ngamadoda atunyelwe  
ngokutenjwa ngabavoti. Sikulu ke  
isihlalo so Buvoti kulo mbuso wetu.  
Okuso ungu Rulumeni, ongapandle  
kwaso, akadlulisele nganto kwidungudwane pantsi kombuso. Sisihlalo ngoko esifanelwe kunonelelwa kunene ngamawetu ukuba  
ajonge ukuba abekwe esihlalweni  
sobuntu apa kwa Rulumeni.

Lamagama ayengeniswa nyakamnye apelelwe lixesha, kuzakufuneka ehlaziyiwe: angeniswa ngo-

kutsha. Akwindawo ngoku yokuba angamagama angazanga angeniswa. Amagama ayesilelelwe ngongeniso lwanyakamnye, enemfanelo, kufike ixesha lokuba angeniswe.

Into embi kuyo yonke lento kukuba umntu ontsundu unesihlwele sentshaba pakati kwabamhlope ezisuka zizaliswe ngumona zakubona ontsundu engena ebuvotini naye, ezenza indoda pakati kombuso. Ezintshaba zemfanelo zetu ke ziti kwezinye indawo ezinjengo ma Dike, noma Ngqushwa, ma Bhofolo, ma Cala, ma ! Komani noma Dordrecht, na Magqili, zizidale imbumba zokuchasa ukungena kwabe bala elintsundu ukupendula imicimbi yombuso. Ezintshaba ngabantu abanga singangamakoboka abo, singapenduli ngevoti apo sazeke zitete kona. Kuba kaloku kulombuso akuko mlomo wakupendula entweni zombuso ngapandle kwalo wevoti. Sekutetwa ke ngokumiswa kwezo Komiti kwindawo ngendawo.

Into esinga singayiyaleza bukali kwimizi yakowetu yonke kukuba nayo izidalele ikomiti zamadoda namadodana ayakuba *Liliso Lomzi* kwimbambano ngongeniso lwamagama ezizakubako.

Icebo elingati lingasebenza ngokwanelisayo kukuba kuvele indodana ibenye etshayo ngamalungelo omzi,—namabini namatatu kuqala kumandla ngamnye, izimisele ukuvisisana namadoda awazekayo kulo mandla wakowayo, bati abo bantu nokuba bahlanu bazenze *Iliso Lomzi* eliyakuwudibanisa liwutyele into ekuyivo, uze ke wona uwanike isihlahla sokuba lawo madodana awuzamele iqinga lokupumelela. Esisihlanu si *Liliso Lomzi* masesiba yi Komiti yeso siqingata, eyakuba nendoda epapamileyo, eyakuba ngu mlungiseleli wayo (Sekritari) Oti amanye amahlelo azingenise nge Liso Lo Mzi elo izinto ezinjengama cebo.—Makuti ke kwakubon’ ukuba kunjalo Iliso lase Ngqushwa mhlayimbi lakuba limisiwe ngalendlela, lizame ukumisa amehlwana kwizipalupaluka zesosiqingata ngokwazi izitete nenkundlana zazo. Lawo mehlwana mawabe nawo nababhali bawo amadodana atembekileyo, angancediswa yindoda enye namabini kwamakulu. Umsebenzi wala masebe esiqingata Eliso, mawabe kukuhambisa izinto ekufuneka zenziwe kweso situba ngakumbi ukulungiselela izinto ezingaba zigqitywe yi Komiti enkulu eli *Liso Lomzi* kweso sitili.

Iliso Lomzi liyafuneka kwinto ezinjengokungeniswa kwamagama amawetu emqulwini wabavoti nase kuchaseni Inkanti okwenziwa nga Bavoti; nase kwamkeleni amacebo ngento ezikaulezayo zokumelwa komzi. Abantu abantsundu ngapandle kokuba babalulwe ngama gama abakwindawo ezibalulweyo bangasebebalelwa kumalungu. Bekungani kungatetwa nto ngento ezinjengentlaulo; makusuke xa kuko indleko kuxelwe emzini, wenze ekuqutyweni yimixhelo ingabi yinto yatyala. Ziko intlanganiso ezinjengale kwiziqingata zonke kungakapukapu ukuwamela amalungelo abantu abantsundu ezintweni zonke. Bezinga intlanganiso ezibe zisingete lomcimbi woku tuma e Kapa zingeze zahlukana zingawulungiselelanga lomcimbi wentlanganiso eziyakufuneka shushu ngexesha lokungeniswa kwamagama abavoti. Xa sisenjenje siyaleza kumadodana akowetu ukuba like libesengxoxweni elicebo silikankanyayo, balate amadlala, balitwabulule abanako. Salata ingongoma kodwa tina apa namhla.

Indleko Yokutuma Ekapa.

Noko kwakutiwe maze abuye ngosuku lwa 31 August amapepa ezindleko, asematandatu abuyileyo nezilandulo. Ukuza kolwanamhla usuku singawabali esasiwakankanye ngeveki egqitileyo singati kufike elase Bhayi, nokurolwe ngu Mr. W. C. Mtoba no Mr. Klaas Ngesi, e Rode kumandla we Qonce, owase Rabula ngo Mr. B. Tontsi, nentwana yase Goshen evela ku Mr. W. S. Mazwi. Yodweliswa yonke epepeni akwanela ukufika amapepa.

ISICELO NGE “MVO.”

Siyavuya ukuti esisicelo esabhekiswa kumamkeli ngamnye we Mvo Zabantsundu, sicela amagama amatsha sizokwandisa ipepa, sifun’ ukungati siyasatyelwa ngumzi wakowetu. Asibanga naxesha kwelanamhla ukudwelisa esiwafumene ngaleveki. Solindela ezayo.

Amanqaku.

Kuko isiroro esivela e Kimberley ngokubanjwa kwabantsundu noko banayo ipasi ka Mr. Hofmeyr yobuvoti. Umzi ukohlene nayo. Bati bakuzipata babanjwe; noko abahlali entolongweni kuba bati bakuya pambi kwe mantyi ibayeke. Kodwa wona amapolisa ate qo ngokubamba kwelo lase Dayimani. Yinkohla ke. Umzi unga ungazi ukuba kukuba engaxelelwana urnteto. Icebo elingayipelisayo lento kukuba iti indodana yakubanjwa lipolisa, ilimangalele ngokubamba ngapandle kwesizatu. Angake aliyale ukulidla u Mantyi.

Sisate piti kukumka kwemantyi yase Nxukwebe, utsbo umbhalali, siva ukuba imantyi ivule i ofisi endlwini ye cawa suke ayabiko imihlali ku??? namhlanje i ofisi iwilwe etyalikeni. Lonto ikubantu balondawo, abate bona Ibazimisela ukugqiba. kunye nemantyi ukuba lendlu yayakelwe ityalike namhlanje mayibe yi otisi. Ke sifumanisa lento ilusizi olukulu kuba asikazanga sive naninina nakudala ukuba indlu yetyalike yaka yenzelwa ukuba ibe yeyamatyala.

Isuke yasijwili emva kwetu amapepa enento anga angayi bhekisa ngamazwi esawenza nge Monti. Ade amatandatu ate aposa amazwi—yi *Telegraph* (e Bhai), *Dispatch* (e Monti),*'Watchman* (e Qoncei, *Spectator* (e Bhai), ne *Herald* (e Mtata). Onke lamapepa ayasirorela ukuba singavumelani nempato yamawetu ngumzi wase Monti, kanti nje ngabantu abanenkatazo. Ukufakwa entolongweni kwabantu abazimilo zingatandatyuzwayo, kuba kusuke kona abanye bebala labo yintswela bulungisa edluliseleyo leyo. Nokuba bangaba bona abahlobo betu base mapepeni abayiveli buhlungu into leyo, tina siyayiva ukuba ibuhlungu.

Elase Monti i *Dispatch* likankanya into yokuba “ababuzeli babantsundu bazama ukuti abantu belo zibuko babelize ukuba banuke.” Kanti ke tina siti ngumzi wase Monti ozenzayo ukuba unuke ngokwawo. Amawetu ahlala kona awazange ayincome impato yabantsundu ngabamhlope bakona, ekude abantu abafanelekileyo baqonda ukuba bawutune kwezinye indawo umsebenzi kunakona.

Umteto esingafihlisiyo ukuba siyawulwa ngobabeka ityala bonke abantsundu kuba bentsundu. Lonto ichasene nommiso wase Mangesini, oti wona wonke ubani umsulwa, ade abe ufunyenwe enetyala. Yona into yemfuduso yabantsundu, seyibonakala iyinto abazidla ngayo apo e Monti abapati. Linxowa lesine eli kutiwa rnabaye kulo ngoku abantsundu. Imfanelo ipina ke apo?

Into esinomnqweno wokuyalata kumzi wase Monti kukuba impato embandezelo, yezirano, yokungatembi abautu abantsundu ngapandle kocalulo, ayisoze idale izimilo ezihle. Impato enjalo ipelisa isimilo; ibenze intshaba ezibubuluza ngezisu nabebeya kukonza. Siqinisekile ukuba zimbalwa izinto ezonakalisa isimilo somntu kunokuba abe ngohleli eranelwa. Usuke aseletyekela kulonto kanye umranela kuyo. Mabati ke abase Monti ukuwupata umzi wabo bakupapamele ukubamba abapula umteto, kodwa baluyeke urano mayelana nabangekabanjwa. Makade ubani abange ukuba angatenjwa ngokwake kunokuba agwetywe engekenzi nto. Oluhlobo lwempato silutetelelayo tina lolona luya kwahlula. igusha ezimnyama kwezimhlope.

Ibala Lembongi.

ABATUNYWA E KAPA.

Kambe madodana ako wetu umzi sewukolisile ukunibulela; uwagqibile onke amazwi ebesicinga ukuwabhekisa kuni. Asisakuyeka ukunituma nangomso, nakuba singatsho ukuti nolungelwa nangomso:—

Sitsho kuwe nto ka Makiwane, Hlungulu elimhlope ngentamo Lakowabo Seti no Timoti, Nqashela ka Nomgogwana, Bhad’ elisela kwimitombo Yentaba zika Mtotoba.

Nkunz’ edlisa kumataf'Ombuso;

Banganxanw’ ibaseze

’ Moy’ Oyingcwele. Nqhwi!

Sinibopa ngabandenyeke

Nto ka Jabavu neka Dyoba, siti:

Sibone milom’ imaqutu

Sati zi *mostashi,* kanti igobe

Kuposwa zimbumbulu zeyama Bulu Epetwe ngoka Divete noka Dyubele. Nqhwi J. Wase Magqunukwebeni.

UMTSHATO .

Ngolwesi-Ne, 29 August, kubandakanywe ngomtshato u Mr. W. D. Soga we Mvo no Miss Kate Xiniwe. Umsebenzi uhanjiswe emini ngu Rev. J. Harper. Ate abaluleka ngobuhle ama Africa: Umyeni nomyenikazi, zibahleli ingubo, zingenabuqeleqele budikayo. U Miss Xiniwe unikelwe ngumnakwabo u Mr. Paul Xiniwe. Kubapeleki ibingo Miss Jane Xiniwe, Miss Soga, no Miss Puta; kumadodana ingu Mr. C. Mali, Mr. Eben. Soga, no Mr. Mlungwana Kobe. Emva komsebenzi wase tyalikeni, abababini banye bapahlwe zizihlobo esidl weni esibe silungiselelwe kwa Mr. Xiniwe esiqosheliswe ngamazwi okubanqwenelela ubom obummandi obude ahlatyelwe ngu Rev. W. Philip, wase Gwaba, osekelwe ngu Mr. B. Bovana no Mr. Tengo- Jabavu; abahlobo babatshati banqwenelelwe ngu Rev. P. Mpinda no Mr. Ganya’; kwapendula u Mr. Booy Xiniwe usontombi; impi etshatileyo ikunjulwe ngu Mr. Cobus Mpondo no Mr. J. Yekele; amaledi angeniswa ngu Mr. R. Mantsayi, apendulelwa ngu Mr. P. Xiniwe. Ute upela lomsebenzi yayiseyi funzele kwaloliwe impi enomyeni nomyenikazi ukusinga Emonti ukuyakwenza i honeymoon. Imvo kuyifanele ukuba ilwenze olwayo ukahlelo ku Mr. Soga ekungeneni kwake kwisahluko sesibiui sobomi bake. Imnqwenelela ulonwabo olude yena no Mrs. Soga.

Rev. J. Boom.—Sinosizi ukuva ukuba u Rev. Jacob Boom ubuhlungu kunene e Tsojana.